Bartkūnų piliakalnis

Bartkūnų piliakalnis (A 1200K) – piliakalnis ir senovės gyvenvietė Ukmergės rajono savivaldybės teritorijoje, Bartkūnų kaime.

 Piliakalnis 
miniatiūra|250x250px|3D modelis|kairėjethumb|left|250x250px|Senas kryžius ant Bartkūnų piliakalnioPiliakalnis įrengtas šiaurės-pietų kryptimi pailgoje kalvoje. Vakariniai, šiauriniai ir rytiniai šlaitai statūs, 16 m aukščio, leidžiasi į pelkėtas lygumas, kurių rytuose tekėjęs upelis. Piliakalnio viršuje yra dvi ovalios aikštelės, atskirtos 1–3 m aukščio pylimu ir 6 m gylio grioviu. Pietinė aikštelė apie 27 x 18 m dydžio, šiaurinė – 16 x 10 m, apie 3,5 m žemiau nei pietinė. Pietinės aikštelės pietrytiniame pakraštyje yra 0,6-1,8 m storio kultūrinis sluoksnis su lipdytine lygiu ir grublėtu paviršiumi keramika.
alt=Bartkūnų piliakalnio valstybės paminklo ženklo liekanos|kairėje|miniatiūra|Bartkūnų piliakalnio valstybės paminklo ženklo liekanos
Piliakalnio rytinėje ir pietrytinėje papėdėje yra senovės gyvenvietės liekanų, rasta lipdytinės grublėtu, lygiu ir gludintu paviršiumi keramikos. Piliakalnis naudotas I tūkstantmetyje. Vadinamas ir Koplyčkalniu. Pasak padavimo, ant jo stovėjusi koplyčia nugrimzdo jame.

 Tyrimai 
1936 m. piliakalnį kasinėjo Petras Tarasenka. Jis ištyrė 6 m². Piliakalnio žvalgomuosius archeologinius tyrimus 1970 m., 1976–1978 m., 1984 m., 1991 m. atliko Kultūros paveldo moksl. centras ir Lietuvos istorijos institutas. Radinius saugo Lietuvos nacionalinis muziejus.

 Šaltiniai 

 Lietuvos TSR archeologijos atlasas. V. 1975. t.2 p. 39
 Kultūros paminklų enciklopedija. V. 1998.

 Nuorodos 
 Lietuvos piliakalnių atlasas 
 Bartkūnų piliakalnis
 Hillforts.eu atvirųjų duomenų ištekliai

Kategorija:Piliakalniai Ukmergės rajone